นักวิจัยค้นพบยีนที่ทำให้คนสายตาสั้นและเป็นต้อหิน
นักวิจันค้นพบความผิดปรกติของยีนซึ่งทำให้สายตาสั้นและเป็นต้อหินซึ่งคาดว่าจะแก้ได้ด้วยการบำบัดทางยีนในอนาคต
นักวิทยาศาสตร์ค้นพบยีนที่ทำให้เกิดอาการผิดปรกติของนัยน์ตามากที่สุดสองแบบ คือสายตาสั้นและต้อหิน จักษุแพทย์หญิง เทอร์รี ยังแห่งศูนย์การแพทย์มหาวิทยาลัยดู๊ก ( Duke University Medical Center ) กล่าวว่า ในหลายส่วนของเอเชีย ผู้ใหญ่ที่มีสภาพสายตาสั้นมีจำนวนอาจถึงแปดสิบเปอร์เซ็นต์ เธอกล่าวด้วยว่า ขอยกสิงคโปร์เป็นตัวอย่าง สิงคโปร์วิตกกังวลมากที่ไม่มีทหารเกณฑ์นายใดที่สายตาไม่สั้นและทำให้ขับเครื่องบินรบแบบไอพ่นของทหารไม่ได้ ดังนั้น สิงคโปร์รู้สึกว่าเรื่องนั้นเป็นปัญหาเกี่ยวกับความมั่นคงปลอดภัยทางทหาร จักษุแพทย์ เทอร์รี ยัง เป็นนักวิจัยคนหนึ่งในทีมนักวิจัยระหว่างประเทศซึ่งค้นพบความผิดปรกติของยีนที่ทำให้คนสายตาสั้น เธอคิดว่า มีทางเป็นไปได้มากทีเดียวที่จะแก้อาการสายตาสั้นโดยวิธีบำบัดยีนได้ในสองสามปีข้างหน้า เธอกล่าวว่า ในตอนนี้เราสามารถฉีดยีนเข้าไปในจอตาได้และจอตาจะรับยีนที่แข็งแรงและเริ่มผลิตยีนดังกล่าวและว่า จอตาจะไม่เสื่อมอีกต่อไปและจะเห็นภาพดีขึ้น จอตาเป็นเนื้อเยื่อที่อ่อนไหวต่อแสงซึ่งอยู่ด้านหลังของนัยน์ตาและทำหน้าที่ส่งสัญญาณไปที่สมองซึ่งทำให้เห็นภาพที่ชัดเจน จักษุแพทย์ เทอร์รี ยัง กล่าวว่า คนสายตาสั้นมากๆราวสองถึงสามเปอร์เซ็นต์นั้นเสี่ยงต่อการที่จอตาหลุดและการเป็นต้อหิน ข้อมูลสถิติแสดงให้เห็นว่า โรคสายตาสั้นเกิดมากขึ้นในหมู่ประชากรทั่วไป อีกทั้งผู้ที่เป็นโรคตาร้ายแรงจะมีจำนวนมากขึ้น เธอกล่าวว่า การพัฒนาวิธีบำบัดอาการสายตาสั้นนอกเหนือจากการใช้เลนส์แก้อาการดังกล่าวแล้วจึงเป็นเรื่องที่ทรงความสำคัญ ส่วนนักวิจัยของบริษัท deCODE ณ กรุงเรกจาวิก ไอซแลนด์ ค้นพบความผิดปรกติของยีนซึ่งจะทำให้เสี่ยงต่อการเป็นต้อหินมากขึ้น ต้อหินเป็นสาเหตุทำให้คนจักษุพิการทั่วโลก นักวิจัยของบริษัท deCODE พบว่า ในบรรดาผู้อาสาสมัครสี่หมื่นคนนั้น ผู้ที่สืบเชื้อสายจากชาวยุโรปร้อยละหกมียีนที่กลายพันธุ์ซึ่งทำให้พวกเขาเสี่ยงต่อการเป็นโรคต้อหินแบบที่เรียกว่า primary open-angle glaucoma ส่วนอาสาสมัครชาวจีนที่มาร่วมในการวิจัยแค่ร้อยละหนึ่งมียีนที่บกพร่องดังกล่าว การศึกษาวิจัยที่บรรยายเกี่ยวกับการกลายพันธุ์ของ DNA ซึ่งทำให้เกิดสภาพสายตาสั้นและต้อหินนี้ลงพิมพ์อยู่ในวารสาร Nature Genetics